חיים סרברו

חיים סרברו (נולד ב-26 בפברואר 1947) הוא מהנדס מיפוי וגאואינפורמציה, מומחה בינלאומי לגבולות, שפועל מאז 1974 להתוויה, לסימון, לקביעה בקואורדינטות ולתיעוד גבולות הקבע והגבולות הזמניים של מדינת ישראל ביבשה ובים. ראש ועדת המומחים המשותפת לגבול ישראל-ירדן. בעברו מפקד יחידת המיפוי של צה"ל בדרגת אל"ם, ומנכ"ל המרכז למיפוי ישראל.

==ביוגרפיה==
סרברו נולד בוורוצלב פולין. עלה לישראל בינואר 1950. משפחתו התגוררה תחילה במחנה ישראל, מחנה עולים ליד שדה תעופה לוד ואחר כך עברה לבת ים. למד בבית ספר יסודי בבת ים ובתיכון עירוני ז' ביפו. סיים לימודי הנדסה אזרחית בטכניון ב-1969 במסגרת העתודה האקדמית. בעל תואר שני בגאודזיה מהטכניון ותואר שלישי מאוניברסיטת בר-אילן בתחום התוויית גבולות. שרת בצה"ל עד שנת 2002 והשתחרר בדרגת אל"ם לאחר שפיקד על יחידת המיפוי הצבאית בחיל המודיעין למעלה מ-16 שנים (2002-1986). לאחר פרישתו מצה"ל בשנת 2003 נבחר לשמש מנכ"ל המרכז למיפוי ישראל בכפיפות לשר הבינוי והשיכון. בין השנים 2003 עד 2012 שימש מנכ"ל המרכז למיפוי ישראל (מפ"י). אב לשלוש בנות. גר ברעות.

==פועלו ==
לאחר גיוסו בשנת 1965 למד הנדסה בטכניון במסגרת העתודה האקדמית. במהלך חופשות עבר הכשרות צבאיות. בראשית דרכו המקצועית שימש בהוראה בטכניון ובאוניברסיטת תל אביב, בבית הספר למדידות ובבתי ספר להנדסאים.

שירות צבאי

שירות סדיר: במהלך חופשות הלימודים עבר הכשרות צבאיות במסגרת שירות מילואים וכן השתתף במלחמת ששת הימים ובמלחמת ההתשה. לאחר חזרתו לשירות הצבאי הסדיר בשנת 1971 שירת כקצין ביחידת המיפוי הצבאית בחיל המודיעין במגוון תפקידים עד שקיבל פיקוד על היחידה בשנת 1986. בתפקיד זה שירת עד לפרישתו מצה"ל בראשית 2003 בדרגת אל"ם. במהלך שירותו ביחידה השתתף במלחמת יות הכיפורים ובמלחמת לבנון והיה מפקד היחידה מהלך מלחמת המפרץ. בתקופתו התרחבה היחידה מאוד והפכה ליחידה חשובה במערך התמיכה המבצעית בפיקודים ובכל הזרועות. בין הישגיו המקצועיים הבולטים בשירותו הצבאי: ביסוס המיפוי והמטרות בצה"ל על תשתית מבוקרת מדויקת ויצירת תשתית בקרה רחבה; יצירה והכנסת מפות תצלום מבוקרות לשימוש בצה"ל (אורתופוטו מתצ"א משנת 1973 ומפות לוויין מסוף שנות ה-70') בעיקר לצורכי מודיעין ומטרות; הכנסת חידושים טכנולוגיים נוספים לשימוש מעשי במדינת ישראל ולשימוש מבצעי בצה"ל, בתוך כך: מערכת ראשונה למדידות מלוויינים בישראל בשנת 1976, קליטת מערכות GIS ראשונות במדינה משנת 1977 ובמסגרתן הכנסת המחשבים הראשונים לפיקודים המרחביים, קליטת מערכות פוטוגרמטריה אנליטית ראשונות במדינה משנת 1981, הקמת מאגרי מיפוי ספרתי מתצ"א משנת 1980, פיתוח מערכת הדמיה פוטוריאליסטית מבצעית ראשונה משנת 1990, פיתוח מערכת פוטוגרמטריה ספרתית ראשונה משנת 1991. מראשית שנות ה-80 הוביל הכנת תשתית מיפוי ספרתי לתמיכה במערכות אמל"ח מתקדמות ובמערכות שליטה ובקרה.

מעורבות אישית בהתוויית גבולות הקבע והגבולות הזמניים של ישראל: השתתף בצורה פעילה בהתוויה ובסימון קווי ההפרדה הצבאיים אחרי מלחמת 1973 והיה גורם מוביל בהתוויית גבולות ישראל מאז. בתוך כך היה אחראי על סימון קווי הביניים בסיני לאחר הסכם השלום בשנת 1979, עמד בראש צוות סימון הגבול הבינלאומי עם מצרים בשדה בשנים 1981-1982, היה חבר במשלחת ישראל לבוררות על הגבול הבינלאומי עם מצרים בשנים 1988-1986, היה חבר במשלחת המשא ומתן עם ירדן על הסכם השלום ב-1994 ואף חתם על התוויית קו הגבול בהסכם השלום, הקים צוות מומחים משותף ישראלי-ירדני לצורך התוויית קו הגבול הבינלאומי עם ירדן, לסימונו בשטח, למדידתו, לקביעתו בקואורדינטות, לתיעודו ולתחזוקתו השוטפת. במסגרת זו התווה גם את הגבול הימי עם ירדן בים סוף והוביל את קביעת הקואורדינטות לגבול הבינלאומי עם ירדן בים המלח ובנהר הירמוך. בשנת 2000 היה אחראי על העבודה המקצועית מטעם ישראל מול צוות האו"ם בנושא התוויית הקו הכחול עם לבנון. מאז 1994 עד היום הוא עומד, יחד עם עמיתו הירדני, בראש ועדת המומחים המשותפת ישראל-ירדן. במהלך השנים היה חבר בצוותי המשא ומתן על הסכמי גבולות עם המדינות השכנות. בשנת 2010 היה בצוות המשא ומתן עם קפריסין על קביעת הגבול הימי של האזור הכלכלי הבלעדי ואף חתם על התוויית הקו בהסכם בין המדינות.

לאורך השנים פעל ליצירת תשתית מידע רחבה בנוגע לגבולות ישראל שמשרתת את המדינה ואת הנושאים ונותנים מטעמה. מאז שנת 2002 הוא פועל באופן שיטתי לתעד את כל גבולותיה המוסדרים של המדינה, מתוך מתן עדיפות להגדרתם בקואורדינטות מדויקות. על בסיס לקחי סימון הגבול בין ישראל למצרים פיתח תורה להקמת גבולות בינלאומיים, להתווייתם בהסכמים, לסימונם, למדידתם ותיעודם ולתחזוקתם לאורך זמן. תורה זו יושמה בהצלחה בגבול ישראל-ירדן ואף גובשה בעבודת הדוקטורט שלו. בשנת 2013, בעת היותו יו"ר הוועדה לגבולות בינלאומיים, אותה הקים במסגרת בפדרציה העולמית של המודדים (FIG) פרסם את התורה בספר International Boundary Making שהוציא במסגרת הפדרציה. ספר זה שעבר ביקורת האו"ם טרם פרסומו חולק לנציגי המדינות בכינוס האו"ם למנהלי גופי מיפוי לאומיים (UN-GGIM) שנערך בייג'ינג ב-2014. פרסם ארבעה ספרים ועשרות מאמרים בנושא גבולות בארץ ובעולם.

הוקרה: על הישגיו המקצועיים ותרומתו המבצעית זכה ב-7 פרסים וציונים לשבח על חשיבה יוצרת במערכת הביטחון - מראשי אמ"ן (פרסים לחשיבה יוצרת על שם עוזי יאירי), ממפקדי חיל הים ומראש מפא"ת במערכת הביטחון: בשנת 1990 על פרויקט אורתופוטו, בשנת 1993 על פיתוח מערכת הדמיה פוטוריאליסטית, בשנת 1996 על הסכם השלום ישראל-ירדן, בשנת 1998 על הגבול הימי במפרץ אילת, בשנת 2000 על פרויקט מפה ספרתית, בשנת 2002 על פרויקט לתשתיות אסטרטגיות ובשנת 2011 על קביעת האזור הכלכלי הבלעדי ועל הגבול הימי. בנוסף לכך הוענקו פרסי הצטיינות ליחידת המיפוי הצבאית בפיקודו ולמרכז למיפוי ישראל בניהולו (מפ"י קיבל בין השאר פרסי הצטיינות על פיתוח מערכות מחשוב במגזר הממשלתי בישראל בשנים 2009 ו-2010 ופרס בינלאומי בשנת 2012.

מנכ"ל המרכז למיפוי ישראל

בין השנים 2012-2003 שימש בתפקיד מנכ"ל המרכז למיפוי ישראל (תחת השרים אפרים איתם, ציפי לבני, יצחק הרצוג, זאב בוים, מאיר שיטרית ואריאל אטיאס). בתקופה זו שימש גם יו"ר הוועדה הבין-משרדית למאגרי מידע גאוגרפיים, יו"ר ועדת המומחים המשותפת ישראל-ירדן וחבר ועדת הגבולות וועדות צופר ונהריים, חבר במועצה הציבורית לסטטיסטיקה, חבר בוועדה הלאומית לתצפיות כדור הארץ במסגרת סוכנות החלל הישראלית, יו"ר מערכת אטלס ישראל החדש, חבר הוועדה המייעצת ליחידה להנדסת תחבורה וגאואינפורמציה בטכניון, מקים ויו"ר הוועדה לגבולות בינלאומיים בפדרציה העולמית של המודדים (FIG) ועוד. בתפקידו שם דגש על שיפור השירות לציבור מתוך מגמה להעביר לשירות מקוון באינטרנט את כל השירותים למשרדי הממשלה, למודדים ולציבור הרחב; על שיפור התמיכה ברישום מקרקעין וקידום הגדרת גבולות לרישום מקרקעין רב ממדי מבוסס קואורדינטות; על קידום התשתיות בנגב ובמרחב הימי ועל הכשרת כוח אדם הנדסי לטווח בינוני וארוך כדי להתגבר על פערים מצטברים בהכשרת מהנדסים במדינה, מתוך הרחבה ומיצוי מגזרים פריפריאליים וחיזוק השתתפותם בכוח העבודה במדינה. עיקר הישגי המרכז למיפוי ישראל תחת ניהולו: מיסוד שרות מקוון מדויק מרשת תחנות הקבע למדידות מלוויינים, פרסום רשת בקרה חדשה מדויקת - רשת ישראל 2005 - מבוססת מדידות מלוויינים, גיבוש תקנות חדשות, פעילויות להאצת ביקורת תוכניות לצורכי רישום מקרקעין, לרבות פיתוח מערכת שליטה ומעקב ומינוי מודדים מבקרים חיצוניים. כן הותנעו ונערכו פעולות למעבר לקדסטר מבוסס קואורדינטות והשלמת למעלה ממחצית שטח המדינה (בדרום), השלמת פרויקט מחקר ופיתוח קדסטר תלת-ממדי במקומות שידרשו, קביעה ופרסום קווי החוף בים התיכון ובים סוף לצורך חוק שמירת הסביבה החופית, שדרוג המאגרים הלאומיים למידע גאוגרפי, תדירות עדכונם וזמינות הנתונים לצרכנים, פיתוח [http://www.govmap.gov.il/ הפורטל הגאומרחבי הלאומי] של משרדי הממשלה ופתיחתו לציבור הרחב (www.govmap.gov.il), הגברת זמינות המידע מכל מאגרי המידע של מפ"י לציבור באמצעות האינטרנט. בנושא פעילות לבניית תשתית כח אדם מקצועי לטווח ארוך יזם את פרויקט "עתידים לתעשייה" עבור משרדי הממשלה והתנעתו בפקולטה להנדסה אזרחית בטכניון, הרחיב קליטת משכילים בני מיעוטים ויזם פתיחת מסלול הכשרה גאודזיה לחרדים בפקולטה להנדסה אזרחית בטכניון בשיתוף עם מכללת מבח"ר החרדית בבני ברק. יזם פעילות ליצירת תהליך אוטומטי לייצור פרויקט מפות מהממ"ג הלאומי. בתחום הימי הושלמה הכנת סדרת מפות ימיות של ישראל בים התיכון ומפרץ אילת לבטיחות השיט, נקבעו קווי החוף הסטטוטוריים לצורך חוק שמירת הסביבה החופית והוכנו אטלסים לקו החוף בים התיכון, בים סוף ובכנרת. הוא יזם פעילות לקביעת קווי הבסיס הימיים של מדינת ישראל ועמד בראש ועדה בין-משרדית לקביעתם. כן הותנעה פעילות להרחבת הממ"ג הלאומי למרחב הימי. הושלמה הכנת אטלס ישראל החדש - האטלס הלאומי שד"ר סרברו שימש יו"ר המערכת שלו לאחר פרופ' אריה שחר, והוא יצא לאור בעברית ובאנגלית. כיו"ר הוועדה הבין-משרדית למאגרי מידע גאוגרפיים הרחיב והעמיק את פעילותה, לרבות ייזום הכנת תקנים לאומיים ושיתוף פעולה בעזרת איסוף חומר מתואם והפצתו באמצעות הפורטל הלאומי הגאוגרפי. הורחב שיתוף הפעולה בין המרכז למיפוי ישראל לבין האקדמיה (הסכם שיתוף פעולה עם הטכניון) ועם גורמי מיפוי זרים, לרבות הסכם שיתוף פעולה עם בוואריה, הסכם עם האדמירליות הבריטית, הסכמי שיתוף פעולה עם גופי המיפוי הלאומיים בסין, בקוריאה ובקפריסין והורחב הקשר השוטף עם גופי מיפוי לאומיים נוספים. כן נערך [http://www.ortra.com/fig/ כינוס בינלאומי של מודדים באילת] ב-2009, שד"ר סרברו היה מנהלו בהשתתפות כשש מאות נציגים מששים וחמש מדינות. הכינוס הגדול מסוגו שנערך בארץ. ד"ר סרברו יזם הוצאת ספרים ופרסומים מדעיים בתחומי הפעילות המקצועית של המרכז למיפוי ישראל, לרבות נושא הגבולות, הן לצורך התיעוד הן כדי להפוך את המידע לזמין לציבור המקצועי ולציבור הרחב. לצורך כך אף אצר שתי תערוכות לרגל כינוסים בינלאומיים שהתקיימו בארץ: תערוכת מפות ותצלומי אוויר ממלחמת העולם הראשונה, שהתקיימה במוזיאון הפתוח לצילום בתל חי בשנת 2007 ותערוכת חיפה בראי הימים על התפתחות העיר במאה שנות מיפוי, שהתקיימה באוניברסיטת חיפה בשנת 2010.

בתוקף מומחיותו הייחודית בנושאי מיפוי וגבולות נשלח במהלך ביצוע תפקידיו הממלכתיים על ידי משרד החוץ ועל ידי גורמים מדיניים בכירים למשימות בינלאומיות שקשורות בתחומי מומחיותו.

==פרסומים==

כתיבת ספרים
* 1988 – שיטות קלט נתונים למודל ספרתי של הטופוגרפיה (DTM) ותהליכי ביקורת, הטכניון, חיבור על מחקר לתואר מגיסטר בהנחיית פרופ' ב. שמוטר
* 2005 – A Process Driven Boundary Making Model: Generalizing the Case Study of the Gulf of Aqaba and the Aravah Valley, Ph.D. Thesis, under supervision of Prof. M. Shoshany, Bar-Ilan University
* 2009 – 60 Years of Mapping Israel, מחבר (עם ד"ר רון אדלר וד"ר דב גביש), הוצאת המרכז למיפוי ישראל
*2011 – מדידות ומיפוי ישראל, מחבר (עם ד"ר רון אדלר), הוצאת המרכז למיפוי ישראל
*2012 – גבולות ישראל היום, מחבר, הוצאת המרכז למיפוי ישראל
*2012 – The Boundaries of Israel Today, מחבר, הוצאת המרכז למיפוי ישראל
*2014 – גבולות בינלאומיים גבול ישראל-ירדן, מחבר, הוצאת המחבר.

עריכת ספרים:
*1970 – שני ספרי עזר להוראת תחבורה ותעבורה, עורך, הוצאת הספרים של אגודת הסטודנטים בטכניון
*2006 – אטלס קו החוף בים התיכון, עורך, הוצאת המרכז למיפוי ישראל
*2008 – אטלס ישראל החדש – האטלס הלאומי – יו"ר המערכת (בהמשך לפרופ' אריה שחר), הוצאת המרכז למיפוי ישראל והאוניברסיטה העברית בירושלים
*2011 – The New Atlas of Israel–The National Atlas – יו"ר המערכת, הוצאת המרכז למיפוי ישראל והאוניברסיטה העברית בירושלים
*2011 – אטלס קו החוף בים סוף ובכנרת, עורך, הוצאת המרכז למיפוי ישראל
*2013 – FIG PUBLICATION on International Boundary Making. עורך וכותב מחצית מהפרקים. הוצאת FIG

כתיבת פרקים בספרים:

* "התפתחות במחשוב סטראופלוטרים", פוטוגרמטריה בישראל 1984, עורך: דן שרני, הוצאת אגף המדידות, 1984.
* "השימוש בתצלומים (אוויר ולוויין) בקרטוגרפיה המודרנית", קרטוגרפיה בישראל 1984, עורך: פנחס יואלי, הוצאת אגף המדידות, 1984.
* "לסוגיית הלגיטימיות של התביעה הלבנונית ל'חוות שבעא' ביחס לגבול הבינלאומי" מחקרים בארץ ישראל – ספר אביאל רון, עורכים: י. בר-גל, נ. קליאוט, א. פלד, הוצאת אוניברסיטת חיפה, 2004.
* "קוראים את המפה - המיפוי בשירות המודיעין", מלאכת מחשבת, 60 שנות מודיעין ישראלי – מבט מבפנים, עורכים: עמוס גלבוע ואפרים לפיד, הוצאת המרכז למורשת המודיעין וידיעות אחרונות, 2008.
* "האטלס הלאומי והמיפוי העירוני, תרומתו של פרופ' אריה שחר" (עם תמר סופר), בתכנון ארצי, מחוזי ומטרופוליני בישראל, קובץ לזכרו של פרופ' אריה שחר, עורך ערן רזין, מחקרי פלורסהיימר, האוניברסיטה העברית ירושלים, 2010.
* "סוגיות קרטוגרפיות בעלות משמעויות פוליטיות במפות", בשיח מפות בסכסוך הישראלי-פלסטיני, עורכים: יצחק שנל ואפרים לביא, אוניברסיטת תל אביב, 2012.
* "גבול ישראל-ירדן בערבה", בערבה עין קץ, נוף טבע ואדם בערבה, עורך: יאיר גלעדי, הוצאת ערבה, 2012.
* "הסכם הגיוני והגון", בערבה עין קץ, נוף טבע ואדם בערבה, עורך: יאיר גלעדי, הוצאת ערבה, 2012.
* Report on the Agreement between the Government of the State of Israel and the Gvernment of the Republic of Cyprus on the Delimitation of the Exclusive Economic Zone (with Sarah G. Weiss Ma'udi and Christos Zenonos), International Maritime Boundaries, American Society of International Law, * 2012
* "Military Mapping of Israel" ב-History of Cartography: Volume Six: Cartography in the Twentieth Century, Department of Geography, Universities of Wisconsin and Chicago, 2015
* "Military Mapping in the Middle East" (עם Peter Collier) ב-History of Cartography: Volume Six: Cartography in the Twentieth Century, Department of Geography, Universities of Wisconsin and Chicago, 2015
* "International Boundaries in the Middle East" (עם רון אדלר) ב-History of Cartography: Volume Six: Cartography in the Twentieth Century, Department of Geography, Universities of Wisconsin and Chicago, 2015
* מאמרים בכתבי עת וכינוסים:
* "אבן פינה – התוויית הגבול הבינלאומי ישראל-מצרים בעקבות הסכם השלום" (עם עזרא פימנטל), לניצנה והגבול המערבי, עורכים: יעקב עיני ועזרא אוריון, כנס החברה להגנת הטבע, מרס 1994,
* "מגמות חדשות בממ"ג הלאומי", כנס העמותה הישראלית לפוטוגרמטריה וחישה מרחוק, 17 דצמבר 2004.
* "חוות שבעא – המיפוי כמקור מודיעין ליישוב סכסוכים", מבט מל"מ כתב עת לענייני מודיעין וביטחון מבית המרכז למורשת המודיעין, גיליון 42, ספטמבר 2005.
* "גאואינפורמציה בשירות ההנדסה האזרחית", הכנס הארצי הרביעי של איגוד המהנדסים לבנייה ותשתיות בישראל, 28 בנובמבר 2005.
* "שירות גאוגרפי זמין למודדים ולציבור" בגאודזיה, מיפוי ומידע גאוגרפי, קובץ מאמרים בעריכת גלעד אבן צור, מרץ 2006.
* "הגבול הבינלאומי בין ישראל למצרים 2006-1906", כנס העמותה למורשת מלחמת העולם הראשונה בארץ ישראל, מדרשת שדה בוקר, 1 בנובמבר 2006.
* "למי שייכות חוות שבעא", הכנס השנתי של האגודה הגאוגרפית הישראלית, אוניברסיטת תל אביב, 18-17 דצמבר 2006.
* "הפורטל הלאומי למידע גאוגרפי", הכנס השנתי של האגודה הגאוגרפית הישראלית, אוניברסיטת תל אביב, 18-17 דצמבר 2006.
* "תיחום גבול ימי במפרץ שבו חופים סמוכים ונגדיים", גאודזיה, מיפוי ומידע גאוגרפי, קובץ מאמרים בעריכת גלעד אבן צור, 27 ינואר 2007
* "סוגיית הגבול באזור רג'ר", כנס תל-חי 2007, המכללה האקדמית תל חי, 25-24 ביוני 2007.
* "גאוגרפיה של מלחמה", מכירה פומבית, כתב עת לאספנות ולאמנות, אוקטובר 2007.
* "מפות ותצלומים במלחמת העולם הראשונה בארץ ישראל", מבט מל"מ, כתב עת לענייני מודיעין וביטחון מבית המרכז למורשת המודיעין, גיליון 52, דצמבר 2008.
* "גבולות ישראל", יום עיון למשפטנים ויועצים משפטיים, 25 במרץ 2010.
* "קווי הגבול הימיים של ישראל בהתאם לכללי המשפט הבינלאומי הפומבי (דיני הים), יום עיון משפט בינלאומי פומבי, לשכת עורכי הדין, 3 בינואר 2011.
* "הסדרת קווי הגבול הימיים של ישראל", סמינר גבולות, החוג לגאוגרפיה, אוניברסיטת תל אביב, 15 במרץ 2011.
* "השירות המקוון כמוביל של שיפור השירות לצרכנים", גאודזיה, מיפוי ומידע גאוגרפי, קובץ מאמרים בעריכת שגיא פילין, 31 מרץ 2011.
* "גאואינפורמציה כמנוף לפיתוח לאומי", הכנס השנתי ה-31 גאו-אינפורמציה כמנוף לפיתוח לאומי, קובץ מאמרים בעריכת שגיא פילין, 15 מרץ 2012.
* "חשיבות האזור הימי והתוויית הגבול הימי בין ישראל לקפריסין", "קרקע", כתב עת של הקרן הקיימת לישראל (הוגש לפרסום).
* "גדרות טובות עושות שכנים טובים?", הכנס ה-53 של האגודה הגאוגרפית הישראלית, אוניברסיטת בן-גוריון, 11-9 דצמבר 2012.
* "תיחום, סימון ואחזקת גבולות – תמיכת מודיעין גאומרחבי", הכנס ה-54 של האגודה הגאוגרפית הישראלית, אוניברסיטת בר-אילן, 2-1 דצמבר 2013.
* "ספר FIG על גבולות ישראל וגבול ישראל-ירדן בשנה ה-20 להסכם השלום", ניהול מקרקעין מודרני: תכנון, מדידה, ניהול הבניה ורישום הכנס ה-33, קובץ מאמרים בעריכת שגיא פילין וראומה ערב, 27 במרץ 2014.
* פישמן א', סרברו ח' וא' פנקס, "יחידה 524 – סיפורה של יחידת המיפוי הארץ ישראלית במלחמת העולם השנייה", ניהול מקרקעין מודרני: תכנון, מדידה, ניהול הבניה ורישום הכנס ה-33, קובץ מאמרים בעריכת שגיא פילין וראומה ערב, 27 במרץ 2014.
* [https://www.intelligence.org.il/userfiles/banners/mabat_malam_69.pdf עובר בביקורת הגבולות], "מודיעיון - מבט לעומק המודיעין" בעריכת עמוס גלבוע, מבט מל"מ, גיליון 69, יולי 2014.
* "קדסטר ימי בישראל", מיפוי ומדידה בתחום העירוני הכנס ה-34, קובץ מאמרים, בעריכת שגיא פילין וראומה ערב, תל אביב, מרץ 2015.
* "סוגיות בגבולות ישראל", סמינר מחלקתי במחלקה לגאוגרפיה באוניברסיטת בר-אילן, 22 במרץ 2015.
* "גבול הכסף", מערכות, גיליון 461, יוני 2015.
* "השפעת שינויים בתוואי הירדן והירמוך על גבולות המקרקעין והגבול הבינלאומי, כנס האגודה הגאוגרפית הישראלית ה-56, 14-13 בדצמבר 2015, האוניברסיטה העברית בירושלים."
* "תיחום הגבול הימי בין ישראל לקפריסין", אופקים בגאוגרפיה, אוניברסיטת חיפה והאגודה הגאוגרפית הישראלית (הוגש לפרסום).
* "הסכמי המפקדים ומפות ועדת שביתת הנשק", בתוך: ניר מן (עורך), עלי זית וחרב: 70 למדינה, כרך י"ח, בן-שמן: מודן, משרד הביטחון והמרכז לחקר כוח המגן מייסודו של ישראל גלילי, 2018, עמ' 159–172.
* Definition of the Israeli Coast Line along the Mediterranean (with Yuri Raizman and Marina Kozakov), ISPRS WG VIII Symposium, Haifa, 2006.
* A National Geographic Portal (with Yaakov Bar-Lavi and Benny Weiss), GSDI-9, Santiago, Chile, November 2006.
* Professional Practice Based on Education, Ethics and Standards (with Ron Adler and Joseph Forrai), FIG Working Week 2006, Munich, Germany, October 2006.
* Towards a Comprehensive International Boundary Making Model (with Maxim Shoshany), FIG Working Week 2006, Munich, Germany, October 2006.
* A Model of Boundary Delimitation in a Peace Agreement, FIG Working Week 2007, Hong-Kong, 2007.
* The Order of Precedence of Boundary Delimitations (with Maxim Shoshany), FIG Working Week 2007, Hong-Kong, 2007.
* Geospatial Initiatives in Israel, GIS Development, Vol. 12, January 2008.
* The Future of the Survey of Israel – On Line Services, FIG Working Week 2008, Stockholm, Sweden, June 2008.
* Definition of the Israeli Coast Lines, FIG Working Week 2008, Stockholm, Sweden, June 2008.
* Comprehensive Process-Driven Boundary Making Model: A Case Study of the Jordan-Israel Boundary (with Maxim Shoshany), Survey Review, Volume 41, Number 312, April 2009.
* A Status Report of the Activity of the Survey of Israel, Article of the Month March 2009, FIG Working Week 2009, Eilat, Israel, May 2009.
* The Definition of the Israeli International Boundaries in the Vicinity of Eilat, FIG Working Week 2009, Eilat, Israel, May 2009.
* On The Way to a Coordinate Based Cadastre (CBC) in Israel, FIG Congress 2010, Sydney, Australia, April 2010.
* Towards a Marine Cadastre in Israel (with Itzhak Fabrikant and Orit Marom), FIG Congress 2010, Sydney, Australia, April 2010.
* New Initiatives in ISDI (Israeli NSDI) (with Yaron Felus and Yaakov Bar-Lavi) ISPRS 2010, Haifa, Israel.
* Report of Israel, The National Spatial Data Infrastructure, The Israeli NSDI prepared for the First High-Level Forum on GGIM, Seoul, 2011.
* Implementation of a Marine Cadastre in Israel, FIG Working Week 2012, Rome, Italy, May 2012.
* International Boundary Making – Methodology and Practice: The Case of the Israel-Jordan Boundary, FIG Working Week 2012, Rome, Italy, May 2012.
* Delimitation, Demarcation and Maintenance of International Boundaries for Stabilization of Relations – GeoInt Support, 5th Annual GDI –APAC 2012, Bangkok.
* The New Atlas of Israel – The National Atlas, 26th International Cartographic Conference, August 2013, Dresden, Germany.
* Political Considerations in Cartographic Maps, 26th International Cartographic Conference, August 2013, Dresden, Germany.
* The Maritime Boundaries of Israel, The Discovery of Gas at Sea: Delimitation and Maritime Security, INSS – Institute of National Security Studies, 27 February 2014.
* International Boundary Making – The International Boundaries of Israel, AGIT International Conference, 4-5 April 2014, Campobasso, Italy.
* Implementation of Marine Cadastre in Israel, FIG Working Week 2015, Sofia, Bulgaria, 17-21May, 2015.

פרסומים נוספים (שהופקדו באו"ם או שפורסמו בילקוט הפרסומים הממשלתי - רשומות):
* נספח המפות בהסכם השלום ישראל-ירדן, 1994
* תיעוד גבול ישראל-מצרים, 1992
* תיעוד הגבול בערבה, 1996
* תיעוד הגבול במפרץ אילת, 1998
* תיעוד הגבול בים המלח, 1998
* תיעוד הגבול בנהר הירמוך, 2000
* הנספח הטכני של הסכם האזור הכלכלי הבלעדי בין ישראל לקפריסין, 2010
* הנחיות המנהל למודדים, 2012-2005, לרבות הנחיות לקביעת קו החוף לצורך חוק שמירת הסביבה החופית בים התיכון, בים סוף ובכנרת
*
* כן פרסם: מסמכי אפיון מערכות טכניות ופרויקטים, מפרטים ופרסומים אחרים בצה"ל; תקנים בתחום המיפוי בצה"ל. תערוכות אוצר תערוכת מפות ותצלומי אוויר ממלחמת העולם הראשונה, המוזיאון הפתוח לצילום, גן התעשייה תל-חי, אוקטובר 2007, לרגל כינוס בינלאומי במכללה האקדמית תל חי במלאת 90 שנה למלחמת העולם הראשונה בארץ ישראל. אוצר תערוכת מפות ותצלומים "חיפה בראי הימים" – התפתחות העיר במאה שנות מיפוי, אוניברסיטת חיפה, לרגל כינוס בינלאומי ISPRS באוניברסיטת חיפה, מרס 2010.

==קישורים חיצוניים==

* [http://www.mapi.gov.il/ אתר המרכז למיפוי ישראל]
* [http://mapi.gov.il/Heritage/Pages/serebronNew.aspx חיים סרברו], באתר המורשת של מפ"י
* [https://www.fig.net/pub/monthly_articles/march_2009/march_2009_srebro.html מאמר מאת ד"ר סרברו אודות מפ"י]
* [http://www.google.co.il/url?sa=t&rct=j&q=&esrc=s&source=web&cd=4&cad=rja&uact=8&ved=0ahUKEwjM15Ha3J_MAhVGqxoKHSyEAlIQFggqMAM&url=http%3A%2F%2Fwww.mako.co.il%2Fmako-vod-makoland%2Flomdim-s1%2FVOD-99801c7d337c321004.htm&usg=AFQjCNH0hgsvtvo8tns57OXjKogfXz2lzg&bvm=bv.119967911,d.d2s לומדים ביחד | חיים סרברו - שיעור בנושא מפות וגבולות בישראל...]
* http://www.fig.net/resources/monthly_articles/2015/srebro_september_2015.asp
* 
* http://news.walla.co.il/item/2940316
* http://www.fig.net/pub/figpub/pub59/Figpub59_screen.pdf
* אפרים לפיד, [https://www.israeldefense.co.il/node/56022 חיים סרברו, אמת ויציב - כשלים בהתוויית גבולות ישראל ותיקונם], ישראל דיפנס, 2022.
* 

==הערות שוליים==

קטגוריה:אלופי-משנה בצה"ל
קטגוריה:מהנדסים ישראלים
קטגוריה:בוגרי תיכון עירוני ז' (יפו)
קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:בעלי תואר דוקטור מאוניברסיטת בר-אילן
קטגוריה:ישראלים ילידי פולין
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1947